CELEX: 62011TN0273
Language: da
Date: 2011-05-30 00:00:00
Title: Sag T-273/11: Sag anlagt den 30. maj 2011 — Régie Networks og NRJ Global mod Kommissionen

30.7.2011   
            
            
               DA
            
            
               Den Europæiske Unions Tidende
            
            
               C 226/27
            
         Sag anlagt den 30. maj 2011 — Régie Networks og NRJ Global mod Kommissionen
   (Sag T-273/11)
   2011/C 226/55
   Processprog: fransk
   
      Parter
   
   
      Sagsøgere: Régie Networks (Lyon, Frankrig) og NRJ Global (Paris, Frankrig) (ved advokaterne B. Geneste og C. Vannini)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Annullation af Kommissionens afgørelse K(2010) 6483 endelig af 29. september 2010 om Frankrigs støtteordning C 4/09 (ex N 679/97) for radiofoni (EUT L 61, s. 22).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført seks anbringender.
   
               1)
            
            
               Første anbringende vedrører en tilsidesættelse af den materielle retskraft af Domstolens dom af 22. december 2008, C-333/07 i det omfang Kommissionen ikke har overholdt de afgørende præmisser og domskonklusionen ved at undlade at benytte den finansieringsmetode, som Domstolen har henvist til, ved den fornyede prøvelse af den omhandlede statsstøttes forenelighed.
            
         
               2)
            
            
               Andet anbringende vedrører en retlig fejl i den anfægtede afgørelses begrundelse i det omfang Kommissionen kunstigt har adskilt den ulovlige finansieringsmetode fra den omhandlede statsstøtteordning, selv om den anførte i sin beslutning om at indlede en kontradiktorisk procedure af 16. september 2009, at afgiftens ulovlighed medførte den øjeblikkelige og nødvendige ulovlighed af statsstøtten i sin helhed.
            
         
               3)
            
            
               Tredje anbringende vedrører en overtrædelse af traktatens regler om den frie udveksling af tjenesteydelser i det omfang hvor det fastslås at afgiften, der finansierede statsstøtten, på grund af ugyldigheden af metoden med et territorialt afgiftsgrundlag, er i strid med den fri udveksling af tjenesteydelser. Appellanterne gør gældende, at den delvise tilbagebetaling i henhold til den anfægtede afgørelse på ingen måde kan ændre den omhandlede støttes karakter og med tilbagevirkende kraft gøre støtten i overensstemmelse med traktaten.
            
         
               4)
            
            
               Fjerde anbringende vedrører den utilstrækkelige begrundelse for den anfægtede afgørelse i det omfang Kommissionen ikke har redegjort for, hvordan de betingelser, der blev stillet i afgørelsen, kunne gøre støtten forenelig til trods for konstateringen af finansieringsmetodens uforenelighed.
            
         
               5)
            
            
               Femte anbringende vedrører overtrædelse af proportionalitetsprincippet i det omfang appellanterne har gjort gældende, at Kommissionen har tilsidesat proportionalitetsprincippet ved at vælge at erklære støtteordningen lovlig i kraft af fastsættelse af betingelser med tilbagevirkende kraft, i stedet for klart og enkelt at fastslå dens uforenelighed, og ved samtidig at fritage Den Franske Republik fra at tilbagesøge støtten fra støttemodtagere.
            
         
               6)
            
            
               Sjette anbringende vedrører procedurefordrejning og en overtrædelse af artikel 7 i forordning (EF) nr. 659/1999 i det omfang Kommissionen ved afslutningen af den formelle undersøgelsesprocedure har gjort afgørelsen betinget, selvom Kommissionens ikke blot stadigvæk var i tvivl om statsstøttens forenelighed, men tilmed var blevet overbevist om, at støtteordningen var uforenelig. Kommissionen har overtrådt bestemmelserne i forordning nr. 569/1999 og derved gjort sig skyldig i procedurefordrejning.